OzLabs/hebrew-wiki-articles huggingface dataset:
דינא קעוואר

דינא קעוואר (בערבית: دينا قعوار, נולדה ב־1962) היא דיפלומטית ירדנית. מאז יוני 2016 משמשת כשגרירת ירדן בארצות הברית.

== ביוגרפיה ==
קעוואר בעלת תואר ראשון ביחסים בינלאומיים ממכללת מילס (1983) תואר שני ביחסים בינלאומיים מאוניברסיטת קולומביה (1985) שניהם בארצות הברית. היא למדה במרכז ליחסים בינלאומיים של אוניברסיטת הרווארד בין השנים 1986 ל-1987.<ref name=":0"></ref>

בין השנים 1985 ל-1990, מונתה קעוואר לראש משרדו של הנסיך חסן בן טלאל בעמאן, ירדן.

בשנת 1991 הגיעה לצרפת כראש משרדו של הנסיך אל חסן בפריז, במטרה להקים רשת במגזר הכלכלי, הפוליטי והתקשורתי. משנת 2000 היא הייתה אחראית על משרדו הפרטי של מלך ירדן עבדאללה השני בצרפת. בשנת 2001 מונתה לשגרירת ירדן בצרפת. היא שימשה כשגרירת ירדן בצרפת בין השנים 2001–2013, עם הסמכה במקביל לארגון החינוך, המדע והתרבות של האו"ם (UNESCO) ושל הכס הקדוש מ-2002. היא גם כיהנה במקביל גם כשגרירת ירדן בפורטוגל מ-2005 עד 2013.<ref name=":0" />

קעוואר מונתה לנציגה הקבוע של ירדן באו"ם באוגוסט 2014,<ref></ref> במקום הנסיך זייד בן ראעד שהפך לנציב העליון של משרד האו"ם לזכויות אדם. היא הובילה את המשלחת הירדנית במהלך חברותה הלא קבועה של ירדן במועצת הביטחון של האו"ם בין 2014 ל-2015, והפכה לאישה הערבייה הראשונה ולנוצרית הערבייה הראשונה שעמדה אי פעם בראש המועצה.<ref></ref> <ref></ref> בפברואר 2016 היא מונתה על ידי נשיא האספה הכללית כמנחה שותפה לפגישה באספה הכללית בנושא התנועה הגדולה של פליטים ומהגרים שהתקיימה בספטמבר 2016.<ref name=":0" />

מאז 27 ביוני 2016 - משמשת שגרירת ירדן בארצות הברית.

קעוואר נשואה לצרפתי וינסנט קורטס. היא דוברת ערבית, צרפתית ואנגלית.

== אותות כבוד ==
* :
** 100x100 פיקסלים Grand Master of the Order of Independence (2003)<ref name="JT"></ref>
* 
** 100x100 פיקסלים Grand Officer of the Order of St. Gregory the Great (2004)<ref name="JT" />
* 
** 100x100 פיקסלים Grand Master of the Medalha de D. Afonso Henriques (2009)<ref name="JT" />
* :
** 100x100 פיקסלים Grand Master of the Legion of Honour medal (2013)<ref name="JT" />

== קישורים חיצוניים ==

* [http://www.jordanembassyus.org/contact/ambassador-dina-kawar שגרירות הממלכה ההאשמית של ירדן וושינגטון הבירה: השגרירה דינה קוואר]

== הערות שוליים ==

קטגוריה:שגרירי ירדן בארצות הברית
קטגוריה:שגרירי ירדן בצרפת
קטגוריה:נוצרים ירדנים
Delicate (שיר של טרנט טרנס ד'ארבי)

"Delicate" (בעברית: "מעודן") הוא שיר של הזמר וכותב השירים האמריקאי טרנס טרנט ד'ארבי שבוצע ביחד עם הזמרת האנגליה דזריי (Des'ree), אשר יצא לאור ב-7 ביוני 1993 כסינגל השלישי מתוך אלבומו השלישי באותה שנה, "Symphony or Damn". השיר נכתב, עובד והופק על ידי ד'ארבי, והגיע בשיאו למקום ה-14 במצעד הסינגלים הבריטי. בארצות הברית, השיר הגיע למקום ה-74 במצעד הבילבורד הוט 100. הקליפ לשיר בוים על ידי אנדי מורהאן (Andy Morahan).

==קליטה ביקורתית==
בסקירה רטרוספקטיבית לשיר בשנת 2018, פטריק קורקורן מהאתר Albumism הצהיר כי delicate "הוכיח כי הקול המלבב של מוזיקת הנשמה עדיין מוכן לשימוש לפעולה בשיר שמילא את כותרתו העדינה." בנוגע להוצאה לאור של השיר, לארי פליק מהבילבורד כתב "עם קול מתוק בעזרתה של דזריי, ד'ארבי מוכוון ללהיט טופ 40 הראשון שלו מזה שנים. מקצב מערבב של ג'אז-פופ וקולות אקספרסיביים מועשרים הם הבסיס לצליל רטרו-סול מורחב. רצועה יפהפייה ומרגיעה אמורה גם כן להיות הסימן למוזיקה אורבנית עכשווית ומוזיקה עכשווית למבוגרים בפורמט רדיו המיועדת למבוגרים." בפרשנות השבועית שלו למצעד הבריטי, ג'יימס מסטרטון אמר כי זוהי "ללא ספק הרצועה הטובה ביותר באלבום החדש שלו ומיועד בוודאות לשירי הטופ 10 המצליחים לשבוע הבא." אנדרו סמית' מהמלודי מייקר כתב "'Sign Your Name' היה שיר חמוד והשיר הזה מנסה להשיג את אותו אפקט של אהבה כוזבת, מבלי להצליח להתקרב לזה."
המגזין הפאן-אירופאי מוזיקה & מדיה העיר "דואט עם התגלית במוזיקת הנשמה שהתגלתה בשנה שעברה, דזריי, YID מגיע לרדיולנד לגמרי K.O.. ספורu עד 10, ונסו להתאושש אחרי הבלדה המשובחת הזו." אלן ג'ונס מהמיוזיק ויק דירג את השיר ב4 מתוך 5, וכתב "כותרת הולמת לדואט מתוק ומלא בנשמה, השיר המערבב והקיצי הזה נועד להיות בטופ 10." ג'ון מולווי מהNME אמר כי ד'ארבי ""מנער מעליו את הקרביציזם לני קרביץ המפוקפק שלו בסינגל האחרון שלו ומשכתב את 'Sign Your Name' כדי להשביח את השוק היוקרתי והמחבק." הוא הוסיף "אבל להיט, אני מניח." מבקר מהפיפל העיר על ה"ג'אז המרגיע המזרח תיכוני הרקום בחוטי זהב", והוסיף "קול הטנור החד והסקסי זהו קול שאוחז בך בכל המעטה שלו." סיאן פטנדן מהSmash Hits דירגה גם כן את השיר ב4 מתוך 5. היא חשה כי ד'ארבי "הגיע עם סינגל פופ באמת מצוין. "Delicate" הוא בעל מנגינה רכה ה"הולכת לאיטה" כמו הברק העדין על הדוושה של אמנון ותמר. זה מאוד חלקלק ומעט נשי וגורם לאנשים לרצות להתנשק איתך." צ'ארלס ארון מהמגזין "Spin" הבחין כי השיר הוא "סינגל מדבק בצורה מעודנת." ו"צילום סינתזה בהילוך מהיר של פרח פורח."

==הקליפ==
הוידאו קליפ הרשמי לשיר בוים על ידי במאי הפרסומות, סרטים וקליפים הבריטי אנדי מורהאן. הקליפ שוחרר ב-7 ביוני 1993 והראה את ד'ארבי ודזריי מבצעים את השיר בסט לבן לחלוטין. הקליפ פורסם בעמוד היוטיוב הרשמי של טרנס טרנט ד'ארבי, בתור סננאדה מאטריה, ב־2012. נכון לדצמבר 2022, השיר זכה ליותר מ-4.5 מיליון צפיות.

==מיקומי שיא==

==קישורים חיצוניים==

==הערות שוליים==

קטגוריה:סינגלים מ-1993
קטגוריה:שירי 1993
קטגוריה:סינגלים בהוצאת קולומביה רקורדס
ונסה פילו

ונסה פילו (בצרפתית: Vanessa Filho, נולדה ב-1980) היא במאית ותסריטאית קולנוע צרפתייה.<ref></ref> <ref></ref>

== ביוגרפיה ==
פילו נולדה בשנת 1980. אביה היה במאי מסחרי ואמה הייתה מורה לספרות. היא הוקסמה מהקולנוע בגיל 13 כשצפתה בשלושת הצבעים: כחול (1993) של קשישטוף קישלובסקי .

== קריירה ==
ב-2001 ביימה פילו את סרטה הראשון באורך בינוני, "". מאוחר יותר היא ביימה כמה קליפים והשיקה קריירה מוזיקלית משלה כחלק מהצמד הנשי Smoking Smoking.

הופעת הבכורה שלה בבימוי של סרט באורך מלא היה בסרט "פני מלאך", בכיכובה של מריון קוטיאר.<ref></ref> הסרט הוקרן בבכורה בפסטיבל קאן 2018.<ref></ref> ב-2019 התארחה עם הסרט בסינמטק ירושלים.<ref></ref><ref></ref>

סרטה העלילתי השני של פילו, "ההסכמה" ,<ref></ref> המבוסס על רב המכר של ונסה ספרינגורה באותו שם, יצא ב-2023 והפך לשובר קופות בצרפת, <ref></ref> <ref></ref> ופילו הייתה מועמדת לפרס סזאר לשנת 2024 לעיבוד הטוב ביותר.<ref name="césar2024"></ref>

ב-23 באוגוסט 2022, הוכרז שפילו תביים את הסרט "Trespassers", בכיכובן של ונסה פאראדי ונינה הוס.<ref></ref>

== פילמוגרפיה ==
{| class="wikitable plainrowheaders sortable"
! scope="col" |שנה
! scope="col" | סרט
! scope="col" | הערות
|-
| 2001
! scope="row" | 
| סרט באורך בינוני
|-
| 2007
! scope="row" | Be a Good Girl
| סרט קצר
|-
| 2018
! scope="row" | פני מלאך
|
|-
| 2023
! scope="row" | הסכמה
|
|-
|TBA
! scope="row |Trespassers
|
|}

== פרסים ומועמדויות ==
{| class="wikitable sortable plainrowheaders"
!שנה
! פרס / פסטיבל
! קטגוריה
! סרט
! תוצאה
|-
| rowspan="2" | 2018
| פסטיבל הקולנוע בקאן
| פרס Un Certain Regard
| rowspan="2" | פני מלאך
| 
|-
| Camerimage 
| הבכורה הטובה ביותר לבימוי
| 
|-
| rowspan="2" | 2024
| פרסי אגודת מבקרי הקולנוע של פריז
| התסריט המעובד הטוב ביותר
| rowspan="2" | הסכמה
| 
|-
| פרס סזאר
| העיבוד הטוב ביותר
| 
|-
|}

== קישורים חיצוניים ==

== הערות שוליים ==

קטגוריה:במאיות קולנוע צרפתיות
קטגוריה:תסריטאים צרפתים
קטגוריה:במאי קולנוע צרפתים
קטגוריה:צרפתיות שנולדו ב-1980
Brothers Of Light

Brothers of Light בפסטיבל האמנות הציבורית הבינלאומי ב[[מרטיניק]]
Brothers Of Light הם צמד אמנים-אחים מירושלים, המשתמשים בפסבדונים אלנה (Elna, יליד 1987) וגאב (GAB, יליד 1991).

הצמד, ילידי שכונת קטמון בירושלים, בנים למשפחה ממוצא דרום אמריקני ומרוקני.

כנערים לקחו חלק בסצנת הסקייטבורדינג ואמנות הרחוב. את עבודתם האומנותית החלו בציור על גבי קרשי הסקייטבורד ובהכנת סטיקרים מצוירים אותם הדביקו ברחוב. בהמשך החלו להכין פוסטרים גדולים ולהדביק אותם באמצעות דבק-קמח ומשם התפתחו לציור על קירות.

שניהם למדו תקשורת חזותית בבצלאל. את פעילותם כזוג החלו בשנת 2015 בירושלים, על רקע צוואתה של אימם שנפטרה באותה השנה, ואשר נהגה לאמר כי 'יום אחד ישלבו כוחות ועשו יחד משהו טוב'. זה גם המקור לשם המשותף תחתיו הם מציירים, שהיה גם שם התערוכה המשותפת הראשונה שלהם.

הצמד יוצר עבודות ברחוב אך מציג גם עבודות בגלריות ובמגוון מדיומים בהם ציורי קיר, הדפסי משי, פיסול וציור על קנבס, קרמיקה, עץ משומש ומתכת. עבודתם שואבת השראה מאמנות הרחוב המגוונת בעולם, מהקשר שלהם לתרבות הסקייטבורדינג ומסצנת ההיפ-הופ, לצד שימוש בסמלים והשראה מתרבויות עתיקות.

השניים השתתפו לאורך השנים בפסטיבלים ותוכניות רזידנסי במדינות רבות בהן ישראל, צרפת, גרמניה, פורטוגל וארצות הברית. ב-2017 חברו לקבוצת אמני רחוב ישראלים להקמת קולקטיב Prettymess, והציגו יחד תערוכה בבית העיר בתל אביב. ב-2019 לפני שעברו מירושלים הציגו בה תערוכת סולו שנייה “Last Tripp in Jerusalem”. ב-2022 הציגו תערוכת סולו בחיפה, “From Dirt”, ובה הציגו פרויקט בן שלוש שנים של ציור על עשרות חלקי מתכת שאספו מהאשפה ליד הסטודיו שלהם.

<gallery>
File:Brothers of Light in HaMesila park.jpg|פארק המסילה, תל אביב
File:PikiWiki Israel 68169 jerusalem.jpg|אזור תעשייה תלפיות, ירושלים
File:GAB and Elna brothers of light in Bar Kokhva street.jpg|רחוב חיים עוזר, פתח תקווה
File:Kalia Beach Open Gallery 01.jpg|הגלריה הפתוחה בחוף קליה
</gallery>

==תערוכות==
===תערוכות זוגיות===
* 2015 Brothers of Light, SpotArt gallery, ירושלים
* 2016 Brothers of Light, Casino San Remo, תל אביב
* 2019 Last Tripp in Jerusalem, Beita Gallery, ירושלים
* 2022 From Dirt, Yefet 30, תל אביב
* 2024, Glitch, Litvak Gallery, תל אביב

===תערוכות קבוצתיות===
* 2015 La Manufacture 111 Gallery, פריז
* 2017 Prettimess Collective, Beit Ha'ir, תל אביב
* 2018 Fresh paint art fair, תל אביב
* 2018 The Destination Number 131: a journey to the interior through art, פריז
* 2023 Surface Identities, Roe Green Gallery, אוהיו
* 2023 Contemporary Art Auction, Tiroche auction house, תל אביב

===תוכניות רזידנס===
*2017 Ne-Na Artspace, צ'יאנג מאי, תאילנד
* 2019 The Art Camp by LB project, ניס, צרפת
* 2020 ZYANYA, מקסיקו סיטי, מקסיקו

==קישורים חיצוניים==
* 

* 
* 
* 
* [https://drorhadadi.com/brothers-of-light/ גאב ואלנה מביאים את האור אל הגרפיטי] בבלוג של דרור הדדי
* גל בן הרוש ונועה דישון, [https://design.hit.ac.il/blog/מקיר-לקיר/ מקיר לקיר], כולעיצוב - מגזין הפקולטה לעיצוב

==הערות שוליים==

קטגוריה:אמני גרפיטי ישראלים
קטגוריה:ירושלים: אישים
קטגוריה:ירושלים: תרבות
טיר דבא

טַיְר דִ֫בַּא (בערבית: طير دبّا) הוא כפר שיעי בנפת צור שבמחוז דרום לבנון בלבנון, השוכן כשבעה ק"מ מזרחית לעיר צור. הכפר גובל ממזרח בעיירה מערכּה ובעיירה עבאסיה מצפון.

== אטימולוגיה ==
אדוארד הנרי פאלמר כותב שהפירוש המילולי של השם הוא "מבצר הדובים", אך מציין שראה הערה בספר בערבית, שהמילה "טיר" מתייחסת לשביל או חיץ בין גנים. הוא עצמו מייחס את המילה טיר למילה הארמית "טורא" שמשמעותה מצודה. בפי התושבים ישנן פרשנויות שונות לגבי המילה "דבא", כמו: ארץ עם הרבה חול, כלי קיבול לשמן, ויש הטוענים שמקור השם הוא יווני – "דיר דבא", כלומר מנזר על שמו של הנזיר דבא.

== היסטוריה ==
בדו"ח של משלחת הסקר של הקרן לחקר ארץ ישראל (1881) נכתב על הכפר: .

== גאוגרפיה ==
הכפר נמצא בגובה ממוצע של כ-200 מ' מעל פני הים. מיקומו מאפשר להשקיף מערבה על הים התיכון. שטחו הכולל של הכפר הוא כ-5.5 קמ"ר.

== אוכלוסייה ==
אוכלוסיית הכפר מונה כ-5,000 איש. המשפחות הגדולות הן: משפחת פקיה (آل فقيه) ומשפחת מוע'נייה (آل مغنية), המונות יחד כ-1,250 איש.

=== אישים ===
* עימאד מורנייה – (1962–2008) היה טרוריסט לבנוני, ראש הזרוע הצבאית ו"מספר 2" בארגון חזבאללה. נולד בכפר.

== הערות שוליים ==

קטגוריה:מחוז דרום לבנון: יישובים
מת'יו ווהן

מת'יו ווהן (באנגלית: Matthew Vaughn; נולד ב-7 במרץ 1971) הוא במאי קולנוע בריטי.

==ביוגרפיה==
ווהן נולד בשכונת פדינגטון שבלונדון, הוא נסע ללוס אנג'לס שם החל לעבד כעוזר במאי, לאחר מכן חזר ללונדון ולמד ביוניברסיטי קולג' לונדון אנתרופולוגיה והיסטוריה של העת העתיקה אך עזב את הלימודים לאחר מספר שבועות.

ב-1996 הפיק את סרט המתח דל התקציב "The Innocent Sleep", ב-1998 הפיק את סרטו של גאי ריצ'י לוק, סטוק ושני קנים מעשנים שזכה להצלחה, אחרי כן הפיק גם את סרטיו של ריצ'י סנאץ' ו-"Swept Away". 

ב-2004 יצא סרטו הראשון כבמאי "Layer Cake" בו שיחק דניאל קרייג, ב-2007 ביים את סרט הפנטזיה אבק כוכבים, ב-2010 ביים את סרט גיבורי העל קיק אס, ב-2011 ביים את הסרט החמישי בסדרת סרטי אקס מן, אקס-מן: ההתחלה.

בשנת 2021, לקח חלק בהפקת הסרט "לילה אחרון" <small>(אנ').</small>

הוא נשוי לדוגמנית העל הגרמנייה קלאודיה שיפר.

== קישורים חיצוניים ==

קטגוריה:במאי קולנוע בריטים
נו ג'אז

נו ג'אז, ג'אזטרוניקה או ג'אז עתידי הוא ז'אנר המערב ג'אז יחד עם מוזיקה אלקטרונית, תוך שילוב אלמנטים של ג'אז עם סגנונות מוזיקליים אחרים כגון פאנק, מוזיקה אלקטרונית ומוזיקה מאולתרת .<ref>Definition from Sergey Chernov, June 7, 2002, in The St. Petersburg Times </ref> ההבדל בין נו ג'אז לסגנון - האח אסיד ג'אז, הוא בכך שנו ג'אז מתאפיין יותר באלמנטים אלקטרוניים.<ref name="nst.com.my">[http://www.nst.com.my/Current_News/Sunpeople/Sunday/Features/20070929113703/Article/index2_html] </ref> כמו כן, נו ג'אז יכול להיות מאוד ניסיוני באופיו ולנוע בטווח רחב בצליל ובקונספט.<ref name="nst.com.my" /> בנוסף, הסאונד של נו ג'אז רחוק יותר משורשי הבלוז יחסית לאסיד ג'אז, משום שהוא מתאפיין בניסוי של צלילים אלקטרוניים ובניסיון ליצור ג'אז חושני יותר.<ref name="nst.com.my" />

== היסטוריה ==
תחילתו של הנו ג'אז היה עם תחילת השימוש בכלים אלקטרוניים בשנות ה-70, בתוספת השפעות משמעותיות של האמנים מיילס דייוויס, הרבי הנקוק ואורנט קולמן. לעבודתו של הרבי הנקוק בתחילת שנות ה-80, ובמיוחד לשיתוף הפעולה שלו עם ביל לאסוול באלבום Future Shock, היה חלק משמעותי בהגדרת הז'אנר, באמצעות כך ששילבו מקצבים של אלקטרו והיפ הופ בנו ג'אז. המגמה המשיכה, ועד סוף שנות ה-80 מוזיקאי היפ-הופ רבים שילבו ראפ יחד עם ג'אז, כולל להקות כמו א טרייב קולד קווסט גאנג סטאר דה רוטס, ונאז. במקביל, בשנות ה-80 מוזיקאי האוס רבים שאבו השראה מג'אז, בפרט מפוסט-בופ וג'אז-פאנק.

באמצע שנות ה-90 ותחילת שנות ה-2000 אמני דאון-טמפו רבים נכנסו באופן משמעותי לעולם הג'אז. בנוסף, יוצרים של מוזיקת דאנס אינטליגנטית ומוזיקת טכנו גילו עניין בנו - ג'אז. דמויות מסצנות ההארדקור והברייקקור יצרו גרסה קשוחה ורועשת יותר של נו ג'אז. עשור לאחר מכן, כמה מפיקי דאבסטפ, כמו Boxcutter, התנסו גם הם בג'אז אלקטרוני.

הנו ג'אז יכול לשלב את האלמנטים המסורתיים של הג'אז. הפסנתרן Bugge Wesseltoft והחצוצרן Nils Petter Molvær ידועים באלתורים המוזיקליים שלהם בסגנון נו ג'אז, תוך שמירה על הצורות המסורתיות של הג'אז. הלהקה הבריטית "התזמורת הקולנועית" מוכרת בשילוב של אלמנטים מסורתיים של ג'אז ביצירותיה, יחד עם אלמנטים אלקטרוניים.<ref><abbr>(en)</abbr> John Bush, « <small> [archive]</small> », sur AllMusic <small>(consulté le 15 mars 2014)</small>.</ref><ref>Lachaud Martine, « <small> [archive]</small> », sur lexpress.fr, Archive, 13 September 2001</ref>

== הערות שוליים ==

קטגוריה:ג'אז
שלומי מלכה

שלומי מלכה (נולד ב-27 בנובמבר 1959) הוא כדורגלן עבר ישראלי ששיחק בעמדת הקשר.

==קריירה==
מלכה התחיל לשחק כדורגל בקבוצת הכדורגל המקומית של חצור הגלילית, הפועל חצור. כאשר היה בן 17 נסע במהלך חופשת החנוכה לירושלים לבקר את דודו ויקטור לוי כדורגלן בית"ר ירושלים שלקח אותו למתחם האימונים של המועדון. בהמלצתו של לוי, החליט דוד שווייצר לצרף אותו לאימון הקבוצה, ולאחר שהרשים אותו בכישרונו, חתם במועדון, תחילה שיחק בנוער ולאחר מכן עלה לבוגרים. בעונת 1980/1981 הבקיע 10 שערים, וסייע לבית"ר לעלות לליגה הלאומית אז הליגה הראשונה. היה שותף לתואר גביע המדינה השני של הקבוצה בעונת 1978/1979. במהלך עונת 1983/1984 הושאל למכבי רמת עמידר.

לאחר שעזב את רמת עמידר, שוחרר מבית"ר כתוצאה מפיצוץ במשא ומתן וחתם בהפועל ירושלים. מלכה שיחק בקבוצה עד עונת 1990/1991 אחריה פרש מכדורגל.

==תארים==
; בית"ר ירושלים
*גביע המדינה: 1978/1979

==קישורים חיצוניים==

*שלומי אהרוני, [https://jerusalem.mynet.co.il/sports/article/r1urtjwjf יומיים לדרבי הירושלמי: כוכבי בית"ר והפועל - נזכרים בהצגה הכי טובה בעיר], באתר mynet ירושלים, 24 בדצמבר 2021 

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:חצור הגלילית: כדורגלנים
קטגוריה:כדורגלני בית"ר ירושלים
קטגוריה:כדורגלני מכבי רמת עמידר
קטגוריה:כדורגלני הפועל ירושלים
קטגוריה:ישראלים שנולדו ב-1959
בנימין בן שלמה הלוי

הרב בנימין בן שלמה הלוי (ה'תכ"ז, 1667 – ה'תפ"ד, 1724) היה דיין, פוסק, מקובל באיזמיר. מכונה בחכמי דורו "נשיא נשיאי הלוי".

== תולדותיו ==
נולד לרבי שלמה הלוי, מחבר הספר "לב שלמה" (שאלוניקי, תקס"ח), שהיה בנו של רבי בנימין הלוי. והיה מחכמי איזמיר ולבתו של רבי יהונתן גלאנטי (השני) (בנו של ר' משה גלאנטי). בעיר צידון, וגדל באיזמיר.

שם חותנו הוא ר' אהרן אלימלך.

לא ידוע שנת לידתו, אבל נולד בערך בשנת תכ"ז, שכן זקנו רבי בנימין הלוי, כתב אגרת לנתן העזתי בשנת תכ"ה-תכ"ו, למה בנו רבי שלמה לא הוליד בן, והבטיח לו שיולד בן בתוך שנה.

כבר בילדותו ניכר בו דרכי חסידות, ובהיותו בן י"א שנים הפציר באביו להניח תפילין.

שימש כאב בית דין באיזמיר בימי ר' ישראל בנבנישתי, בנו של בעל "כנסת הגדולה".

העמיד תלמידים הרבה, וביניהם הוא ר' אהרן אלפנדרי, בעל "יד אהרן", ומוזכר רבות בספריו של רבי אהרן.

שלח כמה תשובות הלכתית לרבי אברהם חיים רודריגס מחבר "ארח לצדיק". ותשובותיו וחידושים שלו נמצא בספרו של אביו "לב שלמה".

יצא נגד נחמיה חיון וספריו.

נפטר במגפה לפי מאיר בניהו בעשרה בתמוז ת"פ.

ובספר לשון ערומים לרבי ברזילי יעבץ נמצא הספד שנשא בכפר בונגאר-באשי הסמוך לאיזמיר עליו.

ולפי שלמה אברהם רוזאניס נפטר במגפה בשנת ת"צ.

ולפי דוב בר וואכשטיין ויעקב שפיגל נפטר בשנת תפ"ד. שכן נספד על ידי רבי ישראל יעקב אלגאזי בספרו "שמע יעקב" פרשת משפטים בשנת "תפד"ה", שהוא כנראה שנת ה'תפ"ד. וכן נמצא הספד על ידי ר' יצחק פראנסיס, ב"פני יצחק", פרשת נצבים, דרוש שני, בשנת "תפד"ה".

==לקריאה נוספת==
* שלמה אברהם רוזאניס, קורות היהודים בטורקיה וארצות הקדם - חלק ד, עמ' 290.
* ישראל וינשטוק, טמירין, א, עמ' יג, הערה 25.
* מאיר בניהו, ספר זיכרון להרב יצחק נסים, ירושלים תשמ"ה, ד, עמ’ קמו-קנד.
* יעקב שפיגל, מוריה, שטז-שיח, תמוז תשס"ה, עמ' לב-לח.

==הערות שוליים==

קטגוריה:האימפריה העות'מאנית: רבנים
קטגוריה:איזמיר: רבנים
קטגוריה:ילידי 1667
קטגוריה:נפטרים ב-1724
Ispace

ispace - חברה יפנית שמפתחת חלליות לא מאוישות בהתאם להזמנת לקוחות החברה. החברה הוקמה בשנת 2010 ומטה שלה ממוקם בטוקיו.

==היסטוריה==
החברה החלה את פעילותה כשופתה עם חברה אירופאית White Label Space שהשתתפה בתחרות גוגל לונאר אקס פרייז. באחריות הצוות היפני היה לפתח רכב למשימה. בשנת 2013 השותפים האירופאים פרשו מתחרות וזכויות השתתפות עברו ל-ispace. במאי 2013 החברה שינתה את שמה לשם הנוכחי. צוות שעסק בפרויקט פעל תחת שם "Hakuto". החברה לא הצליחה לעמוד ביעדים של התחרות אך בשנת 2018 הצליחה לגייס הון להמשך פעילותה.

התכנון היה לבצע טיסה לכיוון הירח ללא נחיתה. לצורך כך הושכרו מ-SpaceX שני שיגורים בשנת 2020 ו-2021.

באוקטובר 2018 בהובלת Draper Laboratory ובהשתתפות ispace, ג'נרל אטומיקס ו-Spaceflight Industries התגבשה קבוצה שהגישה הצעה לנאס"א לשיגורים לחקר הירח. בשנת 2022 נחתם חוזה עם נאס"א.

==תוכנית Hakuto-R==
לאחר זכייה בחוזה עם נאס"א תוכניות החברה הותאמו. הוחלט לא לבצע שיגורים ללא נחיתה וכבר בשיגור הראשון לבצע נחיתה על הירח.

השיגור של המשימה הראשונה בוצע ב-11 בדצמבר 2022. בהתאם לתכנון נחתת במשקל 1,100 ק"ג הייתה צריכה להגיע לירח עם רכב Rashid שתוכנן באיחוד האמירויות הערביות. החללית הגיע לירח ב-25 באפריל 2023. בשלבים אחרונים של הנחיתה הקשר עם החללית אבד ונחיתה לא הצליחה.

משימה נוספת מתוכננת לשנת 2024. בהמשך מתוכננות שיגורים נוספים.

==קישורים חיצוניים==
* 

* [https://nssdc.gsfc.nasa.gov/nmc/spacecraft/display.action?id=2022-168A נתונים על משימה מס' 1]

==הערות שוליים==

קטגוריה:חברות יפניות
שון מונגוזה

שאנסלה "שון" מונגוזה (נולד בשנת 1994) הוא שחקן ישראלי יליד קונגו. השחקן הראשי בסרט "לרוץ על החול" ובהצגה מחוברים לחיים.

==ביוגרפיה==
מונגוזה נולד וגדל בקונגו. בגיל 5 הגיע לישראל עם הוריו כמבקשי מקלט. בגיל 6 חווה אלימות קשה מאביו ועבר להתגורר בפנימיית הילד בתל אביב. בגיל 15 השתתף בפרויקט "קאמרי צעיר". בוגר משחק בסטודיו למשחק ניסן נתיב.

== קריירה ==
=== בתיאטרון ===
בשנת 2019 שיחק בתיאטרון חיפה במחזה "של מי החיים האלה" ובתפקיד הראשי לצידו של שמואל וילוז'ני בהצגה מחוברים לחיים של אריק טולדנו אוליביה נקש ואלי ביז'אווי ב בבימויו של אלון אופיר.

בקיץ 2020 שיחק בתפקיד הראשי לצידה של נוגה כץ במחזה "הולנדי" בתרגומו של ערן צלגוב ובבימויה של מירב לחמן על במת סמינר הקיבוצים.

בשנת 2021 שיחק בהצגה "פיטר פן", משותפת של התיאטרון הקאמרי ותיאטרון אורנה פורת לילדים ונוער, בבימויו של גלעד קמחי.

=== בטלוויזיה ===
בשנת 2010 השתתף באודישנים של בעונה התשיעית של הכוכב נולד בהיותו בן 16.

בשנת 2014 גילם בסדרת הטלוויזיה "מתים לרגע" בעונה הראושנה את פלה ובסדרת הטלוויזיה "בתולות" בעונות הראשונה והשנייה את פיליפוס, פצוע השוכב בבית החולים על ערש דווי.

בשנת 2013 גילם בסדרת הטלוויזיה "אליפים" בעונה השלישית את מייק, עובד לא חוקי מגאנה, בן 17 ושיחק בסדרה "שחקן זר".

בשנת 2016 גילם במיני סדרת הטלוויזיה הגרמנית "שרה שטיין" את דהיר.

בשנת 2017 גילם בסדרת הטלוויזיה "כדברא" את גרי, סגנה של אריאנה.

בשנת 2018 גילם בסדרת הטלוויזיה "מלכות" את ג'אמיל, בסדרת הטלוויזיה "משיח" את מאלק טומבה, מסתנן מסודאן שעובד כרוחץ כלים באורחן של משיח ללא היתר עבודה ובסדרת הטלוויזיה "עיר מקלט" את גבריאל קידנה, מבקש מקלט אפריקאי.

בשנת 2020 גילם בסדרת הטלוויזיה "קיבוצניקים" את סיסאי זרמיצ'יל, גבר דו-מיני, פליט מדרפור בעל נימוסים שגאה במוצאו ובעקרונותיו.

בנובמבר 2020 שודר ב"כאן 11" סרט תעודה "שאנסלה - השחור החדש", על חייו של מונגוזה בבמויו של בועז רוזנברג.

=== בקולנוע ===
ב-2023 גילם את אומארי/ג'ימי מיקל, פליט אריתראי, בתפקיד הראשי בסרט "לרוץ על החול".

=== במוזיקה ===
כתב את השיר "כמו חיה פצועה".

השתתף כשחקן ראשי בקליפ לשיר "פרפרים בבטן" של ליעד מאיר ומורן מזור<ref></ref>

== חיים אישיים ==
מונגוזה מתגורר בתל אביב.

== קישורים חיצוניים ==

* 
* 
* 
* 
* [https://www.facebook.com/watch/?v=1466354540208243 הפליט מקונגו שמככב ב"מחוברים לחיים"], פייסבוק

== הערות שוליים ==

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:ישראלים שנולדו ב-1994
מאה מחברים נגד איינשטיין

מאה מחברים נגד איינשטיין (במקור: Hundert Autoren gegen Einstein) הוא ספר עיון שהתפרסם בשנת 1931 בניסיון להפריך את תורת היחסות של אלברט איינשטיין.
הספר מכיל טקסטים קצרים מאוד של 28 מחברים, וקטעים מפרסומים של עוד 19 מחברים. השאר מורכב מרשימה הכוללת גם אנשים שרק במשך זמן מה התנגדו לתורת היחסות.

מבין המושגים של איינשטיין, המושגים בהם הספר מתמקד הם מרחב-זמן ואחריו מהירות האור כקבוע ויחסיות הסימולטניות כנושאים עוקבים. הספר מכיל התנגדויות פילוסופיות (בעיקר מבוססות על קנטיאניזם), וכן כמה כשלים אלמנטריים לכאורה של התיאוריה; עם זאת, כפי שהעירו כמה מבקרים של הספר, כישלונות אלה נבעו מאי הבנתם של המחברים את תורת היחסות. לדוגמה, הנס רייכנבך כתב דיווח במדור הבידור של עיתון, ותיאר את הספר כ"אוסף מרהיב של טעויות נאיביות" וכ"ספרות דבילית לא מכוונת". אלברט פון ברון פירש את הספר כעלון "בעל אימפוטנציה מצערת כמו שמתרחשת במקומות אחרים רק בפוליטיקה" ו"נסיגה למאות ה-16 וה-17" והסיק "אפשר רק לקוות שהמדע הגרמני לא יבייש שוב שרבוטים עצובים כאלה". איינשטיין עצמו אמר בתגובה לספר שאם הוא טועה, אז מחבר אחד היה מספיק.

לדברי פרופסור הרברט גונר (Hubert Goenner), התרומות לספר הן תערובת של חוסר יכולת מתמטית-פיזיקלית, היבריס ורגשות דיכוי מצד המבקרים כלפי פיזיקאים עכשוויים הדוגלים בתיאוריה החדשה. לפי גונר, אוסף המחברים מראה שזו לא הייתה תגובה בתוך קהילת הפיזיקה - רק פיזיקאי אחד (קארל סטרהל) ושלושה מתמטיקאים (ז'אן-מארי לה רו, עמנואל לסקר והג'למר מלין) השתתפו בספר, אלא תגובה של אזרחות אקדמית חסרת השכלה, שלא ידעה מה לעשות עם תורת היחסות. לגבי הגיל הממוצע של המחברים: 57% היו מבוגרים יותר מאיינשטיין, שליש היה בערך באותו גיל ורק שני אנשים צעירים יותר באופן משמעותי. שני מחברים (Reuterdahl, von Mitis) היו אנטישמים וארבעה אחרים היו קשורים אולי לתנועה הנאצית. מצד שני, לא ניתן למצוא בספר ביטוי אנטישמי, והוא כלל גם תרומות של כמה מחברים ממוצא יהודי (סלומו פרידלנדר, לודוויג גולדשמידט, הנס ישראל, עמנואל לסקר, אוסקר קראוס, מנייהרט פאלגי).

==קישורים חיצוניים==
* [https://www.gsjournal.net/Science-Journals/Communications-Relativity%20Theory/Download/8680 HUNDRED AUTHORS AGAINST EINSTEIN -ROUGH TRANSLATION] תרגום גס של הספר לאנגלית.
* [https://www.youtube.com/watch?v=uhBppIqyg1M 100 authors against Einstein: a hundred scientists vs. the Theory Of Relativity ?] סרטון ביוטיוב
* Manfred Cuntz, [https://skepticalinquirer.org/2020/11/100-authors-against-einstein-a-look-in-the-rearview-mirror/ 100 Authors against Einstein: A Look in the Rearview Mirror],

==הערות שוליים==

קטגוריה:היסטוריה של המדע
קטגוריה:היסטוריה של הפיזיקה
קטגוריה:תורת היחסות
אמירטס (כדורגל)

מועדון התרבות והספורט האמירויות (בערבית: نادي الإمارات الثقافي الرياضي), הידוע גם כמועדון האמירויות (באנגלית: Emirates Club) או רק כאמירטס, הוא מועדון כדורגל מהעיר ראס אל-ח'ימה המשחק בליגת העל של איחוד האמירויות הערביות.

== היסטוריה ==
המועדון נוסד בשנת 1969 ממיזוג של שלוש קבוצות כדורגל מקומיות: אל-איתיחאד, אל-אהלי וא-שעב, תחת השם מועדון עומאן. בעונתה הראשונה של הליגה המקומית, 1973/74 , העפילה הקבוצה לבית הגמר יחד עם הם היו אחת משלוש הקבוצות הראשונות יחד עם אל-אהלי מדובאי ואל-ערובה משארג'ה, אך סיימה במקום האחרון עם נקודה אחת בלבד.

באוקטובר 1982 שונה שם המועדון לאל-קאדסיה, ושנתיים לאחר מכן הוא אוחד עם א-טליה וא-נסר וליצירת מועדון הספורט התרבותי אמירטס.

במהלך השנים התנדנדה הקבוצה בין הליגה הראשונה לשנייה, וזכתה באליפות ליגת המשנה ב-1978, 1984, 1997 ו-2003.

ב-2010 זכתה אמירטס בגביע הנשיא לאחר ניצחון 3–1 על א-שבאב, והעפילה לליגת האלופות האסיאתית. בעונת 2011 ל התחרות היא הודחה בשלב הבתים לאחר שסיימה במקום השלישי אחרי זוב אהאן האיראנית וא-שבאב הסעודית ולפני א-ריאן הקטרית. וב-29 במאי 2011 התאחדו מועדוני אמירטס וראס אל-ח'ימה תחת השם מועדון האמירויות (אמירטס) על מנת לייצג את אמירות ראס אל-ח'ימה וזאת בהמלצת שליט האמירות שייח' סעוד בן סקר אל-קאסמי.

ב-9 באוגוסט 2023 חתם בקבוצה הקשר הספרדי אנדרס אינייסטה, וב-17 בספטמבר חתם בה בן ארצו החלוץ פאקו אלקאסר. ב-3 בפברואר 2024 הושאל לאמירטס הישראלי דיא סבע ממכבי חיפה.

== תארים ==
;ליגת המשנה של איחוד האמירויות (6)
*1977/78, 1983/84, 1996/97, 2002/03, 2012/13, 2019/20
;גביע הנשיא של איחוד האמירויות (1)
*2009/10
;הסופר קאפ של איחוד האמירויות (1)
*2010

== עונה אחרי עונה ==
{| class=wikitable style="text-align:center"
!עונה
!רמה
!מקום
!גביע הנשיא
!גביע הליגה
|-
|2008/09
|2
|bgcolor=#AEA|2
|סיבוב הגמר
|-
|2009/10
|1
|bgcolor=#FCC|11
|bgcolor=gold|זכייה
|סיבוב ראשון
|-
|2010/11
|2
|bgcolor=#AEA|2
|רבע גמר
|-
|2011/12
|1
|bgcolor=#FCC|11
|שמינית גמר
|סיבוב ראשון
|-
|2012/13
|2
|bgcolor=#AEA|1
|סיבוב מקדים
|-
|2013/14
|1
|11
|שמינית גמר
|סיבוב ראשון
|-
|2014/15
|1
|10
|שמינית גמר
|סיבוב ראשון
|-
|2015/16
|1
|12
|רבע גמר
|סיבוב ראשון
|-
|2016/17
|1
|11
|רבע גמר
|סיבוב ראשון
|-
|2017/18
|1
|11
|שמינית גמר
|סיבוב ראשון
|-
|2018/19
|1
|bgcolor=#FCC|13
|רבע גמר
|רבע גמר
|-
|2019/20
|2
|1
|סיבוב מקדים
|-
|2020/21
|2
|bgcolor=#AEA|2
|רבע הגמר
|-
|2021/22
|1
|bgcolor=#FCC|14
|שמינית גמר
|סיבוב ראשון
|-
|2022/23
|2
|bgcolor=#AEA|2
|שמינית גמר
|}

== שחקנים ==
* מוסטפא חאג'י
* אנדרס אינייסטה
* פאקו אלקאסר
* דיא סבע

== קישורים חיצוניים ==

* 

== הערות שוליים ==

קטגוריה:קבוצות כדורגל שהוקמו ב-1969
קטגוריה:קבוצות כדורגל מאיחוד האמירויות הערביות
קאבל

קָאבָּל (באנגלית: Cabal) היא קבוצה של אנשים המאוחדים תחת מסגרת כלשהי, בדרך כלל כדי לקדם את השקפותיהם או האינטרסים הפרטיים שלהם ביחס לאידאולוגיה, מדינה או קהילה אחרת, לעיתים קרובות על ידי תככים ובדרך כלל ללא ידיעת גורם חיצוני לקבוצה. השימוש במונח זה נושא בדרך כלל קונוטציות שליליות של מטרה פוליטית, קונספירציה וחשאיות.<ref name="Collins"></ref><ref></ref> לעיתים מתייחס המונח לעלילה סודית או קליקה.<ref name="Collins" />

== אטימולוגיה ==
המושג נגזר מקבלה, תורת הסוד היהודית. בתרבות האירופית (קבלה נוצרית, קבלה הרמטית) נקשר המונח לתורת הנסתר או לסוד.<ref></ref>

המונח הגיע לאנגלית דרך cabale בצרפתית, מהלטינית של ימי הביניים (cabbala), והיה ידוע בתחילת המאה ה-17 בהקשר של צ'ארלס השני ואוליבר קרומוול. באמצע המאה ה-17, המשיך המונח להתפתח וקיבל משמעות של תככים שנרקמו בידי קבוצה קטנה וכן התייחס לקליקה פוליטית סודית למחצה.<ref></ref> ישנה תאוריה בלתי מבוססת שהמושג קיבל את משמעותו הנוכחית מקבוצת שרים שהוקמה בשנת 1668 - "משרד הקאבל" של צ'ארלס השני. החברים כללו את סר תומאס קליפורד, לורד ארלינגטון, הדוכס מבקינגהם (ג'ורג ולירס), לורד אשלי ולורד לודרדייל, שהאותיות הראשונות שלהם יוצרות את ראשי התיבות CABAL, והיו החתומים על הסכם דובר שקשר את אנגליה לצרפת במלחמה עתידית נגד הולנד, ושימש כיסוי להסכם הסודי של דובר .<ref>Durant, Will and Ariel. The Age of Louis XIV. (page 277) New York: Simon And Schuster, 1963.</ref> מדובר באטימולוגיה עממית, אם כי צירוף המקרים צוין כבר ב-"זמן אמת".<ref></ref>

== שימוש בהולנד ==
בהולנדית, נעשה שימוש במילה קאבל (kabaal וגם kabale או cabale, קָבּאלֶה) במהלך המאה ה-18 באותה משמעות. הקאבל הפְריזי ציין את האצולה הפרו-אוראנז'ית שתמכה במוסד הסטאדהאודר אך גם השפיעה רבות על הסטאדהאודרים וילם הרביעי ווילם החמישי ועל המושלים מטעמם, ועל ידי כך גם על ענייני המדינה ברפובליקה ההולנדית. השפעה זו הגיעה לסיומה כאשר סר חינם של האצילים הפריזים בחצר המלכות. כיום יש למונח משמעות של רעש, המולה.<ref>see :nl:kabaal</ref>

== שיח קונספירטיבי ==
חסידי תאוריית הקונספירציה QAnon משתמשים ב"קאבל" כדי להתייחס למה שנתפס כארגון עילית סודי עולמי, אשר, על פי התומכים, רוצה לערער את הדמוקרטיה והחופש, וליישם את האג'נדות הגלובליסטיות שלהם.<ref></ref>

כמה תנועות אנטי-ממשלתיות באוסטרליה, במיוחד אלו שהופיעו במהלך התגובה למגפת הקורונה, טוענות שהמינויים החשאיים של השרים של סקוט מוריסון היו עדות למה שהם כינו "קאבל סודי".<ref>[https://www.lowyinstitute.org/publications/morrison-s-secret-appointments-are-slippery-slope Lydia Khalil, Morrison’s secret appointments are a slippery slope, Lowy Institute, 31 August 2022].</ref>

המונח משמש לעיתים קרובות כמשרוקית כלבים אנטישמית, דרך מקורו העברי והאסוציאציה למטאפורות אנטישמיות.<ref name="AJC"></ref><ref></ref>

== הערות שוליים ==

קטגוריה:קבוצות חברתיות
קטגוריה:אגודות סתרים
קנלאזו

קנלאזו (בספרדית: Canelazo) הוא משקה אלכוהולי חם הנצרך בהרי האנדים של קולומביה, אקוודור, פרו וצפון ארגנטינה .

== בקולומביה ובאקוודור ==
המשקה מורכב בדרך כלל מאגוארדיינטה (אלכוהול מקנה סוכר), סוכר או פאנלה (סוכר מוקשה ללא זיקוק, מקנה סוכר), ואגווה דה קנלה (מים מבושלים עם קינמון).<ref>Lourdes Castro. Eat, Drink, Think in Spanish. Random House (2009), [https://books.google.com/books?id=F-S2Y1UZoosC&pg=PA170 p. 170]. .</ref> קנלאזו מיוצר באופן מסורתי עם אגוארדיינטה תוצרת בית, אבל נעשה שימוש גם באלכוהול בבקבוקים. יש הרבה וריאציות על המתכון. הוא עשוי לעיתים קרובות עם מיץ פירות (בדרך כלל מיץ נראנחילה (סוג פרי, מילולית "תפוז קטן"), אוסנה או מרקויה שהוא שעונית נאכלת בכינו העממי: פסיפלורה). לפעמים מוסיפים ציפורן, ולפעמים משמיטים אלכוהול.

מקורו של המשקה בקולומביה, אך המשקה נצרך זה מכבר בכל הרי האנדים. באקוודור, המשקה נמכר לרוב על ידי רוכלי רחוב במהלך החגים.<ref>Danny Palmerlee, Michael Grosberg & Carolyn McCarthy. Ecuador & the Galápagos Islands. Lonely Planet (2006), [https://books.google.com/books?id=Z9AwR160rzEC&pg=PA65 p. 65]. .</ref> הוא פופולרי במיוחד במהלך Fiestas de Quito או חג המולד. בשנת 2005, פירמה אחת החלה לבקבק קנלאזו ללא אלכוהול לייצוא.

== בפרו ==
קנלאזו נצרך באזורים הגבוהים הצפוניים של פרו, במיוחד סביב Ayabaca באזור Piura.<ref name="zapata"></ref> הוא מורכב מאגוארדיינטה עם סוכר (או chancaca שהוא רוטב חם מתוק מקנה סוכר) וקינמון מבושל במים. ניתן להוסיף גם לימון וצ'יצ'ה דה ג'ורה שהוא בירת תירס.<ref name="zapata" />

== לקריאה נוספת ==
* רשימת מנות ומאכלים אקוודוריים

== קישורים חיצוניים ==
* מתכון קנלאזו 
== הערות שוליים ==

קטגוריה:מאכלי חג המולד
קטגוריה:משקאות אלכוהוליים
קטגוריה:המטבח הצ'יליאני
האספה המחוקקת של סיקים

האספה המחוקקת של סיקים או סיקים וידאהן סבהה (בהינדי ונפאלית: सिक्किम विधान सभा), היא הפרלמנט המדינתי של סיקים. באספה חברים 32 נציגים, הנבחרים ממחוזות בחירה. האספה המחוקקת הייתה אספה מחוקקת של המדינה עצמאית סיקים עד לאיחודה עם הודו ב־1975.

== היסטוריה ==
האספה החליפה את מועצת המדינה, שנהגה במדינה העצמאית. לפי חוקי הבחירות שנקבעו במרץ 1953, היו המועצה 6 חברים נפאלים, 6 בודהיסטים ולאפצ'ים ו־5 שמונו על ידי ה, השליט. הבחירות נערכו על בסיס מפלגתי, ועל מנת להיבחר היה צורך לקבל לפחות 15% מהקולות מהקהילה האחרת. הבחירות הראשונות למועצה התקיימו ב־23 במאי 1953.

ב־1974 שונו התנאים והבחירות הפכו לפתוחות יותר. המדינה אימצה את השיטה הנהוגה בהודו, כשלמושבים השמורים נדרש מהמועמדים להשתייך לקבוצה מוגדרת, אך המצביעים הצביעו באופן רגיל. האספה הוגדלה ל־32 חברים, שנשמרו לקבוצות שונות: 15 לנפאלים, 15 לבהוטיה לפאצ'ה, 1 לקאסטות נמוכות ו־1 שנבחר על ידי נזירים בודהיסטים. הבחירות שהתקיימו בשנה זו נוהלו על ידי ועדת הבחירות של הודו.

באפריל 1975 התאחדה סיקים עם הודו. חברי האספה המחוקקת שנבחרו ב־1974 נקבעו כחברי האספה שבהודו. חלוקת המושבים נותרה על מכונה. קביעת הייצוג לנאפלים ב־15 מושבים בוטלה ב־1979.

== הרכב נוכחי ==
ההרכב הנוכחי של האספה המחוקקת של סיקים היא האספה המחוקקת ה־11, שנבחרה בבחירות שהתרחשו במקביל לבחירות ללוק סבהה ב־2024. בהרכב שולטת מפלגת סיקים קרנטיקארי מורצ'ה, המחזיקה ב־31 מתוך 32 המושבים. המושב הנותר שייך ל שבאופוזיציה.

האספה בוחרת את נציגה היחיד של סיקים ברג'יה סבהה.

== קישורים חיצוניים ==
* 
* 

* 

== הערות שוליים ==

קטגוריה:סיקים
סיקים
טיטו ורוחו

טיטו ורוחו היא סדרת דרמה ישראלית שיצרו דינה סנדרסון ויובל שפרמן (שגם ביים את הסדרה), ובכיכובם של פבלו רוזנברג ומגי אזרזר. הסדרה היא סדרת המשך של הסדרה "אורי ואלה". הפקת העונה החלה בשנת 2022 והיא עלתה לשידור ב-8 בפברואר 2024 בערוץ HOT3.

== עלילה ==
צוקי, מסעדן ושף-סלב נהנתן (פבלו רוזנברג) ובת זוגו עדן (מגי אזרזר), דוגמנית, עומדים להביא לעולם את בתם המשותפת, בזמן שסמדר, אשתו לשעבר של צוקי (שרית וינו-אלעד) חווה משבר נפשי. לאחר ניסיון ההתאבדות של סמדר היא מתארחת בביתם של צוקי ועדן, אחרי שאף קרוב משפחה אחר לא התייצב לעזרתה. בקו מקביל לעלילה הסוקרת את החיים הזוגיים של צוקי הסדרה עוקבת גם אחרי החיים המקצועיים של צוקי כשף, עם קיצוצים ושינויים שונים במסעדה שבבעלותו ובבעלות המנהל האישי שלו, אחיו מישאל (גיז'רמו (שמוליק) רוזנברג, אחיו של פבלו רוזנברג) שבעצמו מתמודד עם אתגרים בחיים האישיים ומאבק גירושים.

== דמויות ==
=== דמויות ראשיות ===
* צוקי "טיטו", שם לידה: צורעד (פבלו רוזנברג): שף כוכב והבעלים של המסעדה "פארולה".
* מישאל "רוחו" (גיז'רמו (שמוליק) רוזנברג): אחיו ומנהלו האישי של צוקי, פרוד מאשתו וחי עם הבת שלו אצל אימו. משלם סכומי עתק לפרודתו שמסרבת להרפות מיחסיהם ומנסה לדחות את הגירושים.
* עדן ירדני (מגי אזרזר): דוגמנית ובת זוגו של צוקי.
* סמדר (שרה וינו אלעד): גרושתו של צוקי, סובלת מדיכאון ומנסה להתאבד.

=== דמויות משנה ===
* אריק (מארק רוזנבאום) בן זוגה לשעבר של סמדר
* מוריס (דובר קוסאשווילי) שף שמשתף פעולה עם צוקי בעבודה על מנות חדשות
* ליטל (מירי נבו) אשתו של מוריס
* קורל (ג'קי אזולאי) אחותה של עדן
* אמא של עדן (עינת שרוף)
* אתי (רינה מצליח) מתקשרת-מכשפה
* פרודתו של מישאל (סיגל שחמון)
* שני הברמן (רננה רז) פסיכולוגית קלינית
* אורי גבריאל
* טל גורדון
* יניב ביטון
* סטפן לגר
* ארנון צדוק
* טלי סיני ריקליס

== קישורים חיצוניים ==

* 
* 
* [https://magazine.hot.net.il/הסדרות-השוות-של-חודש-פברואר-2/ על הסדרה "טיטו ורוחו"], בסקירת הסדרות החדשות של HOT
*
* 
* 
* 

== הערות שוליים ==

קטגוריה:הוט 3
קטגוריה:סדרות דרמה ישראליות
קטגוריה:סדרות טלוויזיה ישראליות שעלו לשידור בשנת 2024
קטגוריה:סדרות טלוויזיה ישראליות
קטגוריה:סדרות ספין-אוף ישראליות
ולאדאס דרופאס

ולאדאס דרופאס (בליטאית: Vladas Drupas; 2 בספטמבר 1922- 25 באפריל 2019), מהנדס ליטאי, טייס שכיהן כיו"ר פדרציית הטיסה של רפובליקת ליטא. סייע ליהודים בליטא במהלך מלחמת העולם השנייה. בעקבות פעילות זו, זכה לאות חסיד אומות העולם.

== פעילות בתקופת השואה להצלת יהודים ==
ולאדאס דרופאס היה בן 19, כאשר נכבשה קובנה בידי הנאצים ב-24 ביוני 1941, ולאחר שב-15 באוגוסט נכלאו יהודי קובנה בגטו, החל ולאדאס יחד עם דודו יוזס דפקוס, להעביר יהודים לבתי מסתור של קרוביו וחבריו, לאחר שהסתירם בדירתו שהייתה קטנה מדי<ref>מכתב מאת סוניה קוזלובסקי ליד ושם, 18 ביוני 1979, תיק מספר M.31/2890, ארכיון יד ושם</ref>. ולאדאס עמד בקשר קבוע עם עו"ד דאנוטה ואנצלאוסקיאטה, אשר סיפקה ליהודים שהסתיר תעודות זהות מזויפות. במהלך 'אקציית הילדים' שהחלה ב-5 בנובמבר 1943, הוציא ולאדאס מן הגטו אם ובת, אותן העביר לידי האיכר אנטנאס מטוצבצ'יוס. בשנת 1945, התגייס בעל כורחו לצבא הרוסי, ממנו שוחרר בשנת 1946.

== לאחר המלחמה ==
לאחר המלחמה שב ולאדאס לליטא, שם החל ללמוד בניין במכללה הפוליטכנית של קובנה. את לימודיו סיים ב-1952 והחל בקריירה מצליחה של ניהול פרויקטים בתחום הבנייה. בנוסף לעבודתו בניהול פרויקטים, ולאדאס למד לטוס וכיהן כיושב ראש הפדרציה לטיסה ספורטיבית של רפובליקת ליטא<ref></ref>. בשנות ה-80 עבר ולאדאס לגור בישראל. כך חילק את זמנו בין ישראל לליטא לסירוגין, עד שעקב מחלה ב-2018, שב והשתקע בליטא. דרופאס נפטר ב-25 באפריל 2019.

== הכרה והנצחה ==
בשנת 1981, הוכר ולאדאס דרופאס כחסיד אומות העולם, על ידי יד ושם וניטע עץ לזכרו בגן חסידי אומות העולם ביד ושם, ירושלים. בשנת 2022 הוקדש עבורו פרק בסדרה "Righteous Among the Nations", של תאגיד השידור הליטאי RLT<ref></ref>, אשר הביאה את סיפורם של חסידי אומות העולם ליטאים. על מצבתו של דרופאס, נכתב אודות פועלו לאחר המלחמה- "ספורטאי תעופה, טייס חיל האוויר הליטאי, ולאדאס דרופאס".

קברו אותר בליטא במסגרת מיזם "חסד אחרון" (מיזם משותף ל"יד ושם" ושב"כ שנערך במהלך 2021, ובמסגרתו אותרו קבריהם של חסידי אומות העולם שגרו ונקברו בישראל ונאסף אודותם מידע רב)<ref>קברו של דרופאס, בית העלמין שבקובנה, ליטא (מתוך הערך "ולאדאס דרופאס"- יד ושם).</ref>.

== לקריאה נוספת ==
גרשון פינצ'בסקי, חסד אחרון :סיפורם של חסידי אומות העולם בישראל, ירושלים, יד ושם, עמ' 89.

==הערות שוליים==

קטגוריה:נפטרים ב-2019
קטגוריה:ילידי 1923
קטגוריה:חסידי אומות העולם שהוכרו במבצע חסד אחרון
קטגוריה:חסידי אומות העולם
קטגוריה:ליטאים חסידי אומות העולם
אליפות ישראל בהיאבקות יוונית-רומית דצמבר-ינואר 2023-2024

אליפות ישראל בהיאבקות יוונית-רומית נערכה ברחובות ב-29 בדצמבר 2023 וב-5 בינואר 2024
{| class="wikitable"
|+
!קטגוריה
| style="background-color: #FFD700;" |
<div style="text-align: center;">25x25 פיקסלים</div>
| style="background-color: #c0c0c0;" |
<div style="text-align: center;">25x25 פיקסלים</div>
| style="background-color: #cd7f32;" |
<div style="text-align: center;">25x25 פיקסלים</div>
!מקום רביעי/חמישי
|-
|55 ק"ג
|אמארה משה פטנה קידום האבקות רחובות
|ניקיטה קוז'יץ עצמה בת ים
|יונס ביטאווה קידום האבקות רחובות
---- מקסים מייזנברג מכבי עמ"י ערד
|יהודה יוסף קידום האבקות רחובות
---- דילאן גולובנסקי עצמה בת ים
|-
|60 ק"ג
|מלקאמו יצחק פטנה קידום האבקות רחובות
|שון פרטנוי קידום האבקות רחובות
|דניס קודז'יק מכבי עמ"י באר שבע
---- יונס ביטאווה קידום האבקות רחובות
|אורי קופרמן קידום האבקות רחובות
---- בוגדן יופה מכבי אתלטיקה אשקלון
|-
|63 ק"ג
|אברה יעקב פטנה קידום האבקות רחובות
|מלקאמו יצחק פטנה קידום האבקות רחובות
|אדיר רדז'בוב קידום האבקות רחובות
---- אמיר רדז'בוב קידום האבקות רחובות
|אלכסנדר קוסטיוק מכבי עמ"י ערד
---- מקסים שקברו הפועל לוד
|-
|67 ק"ג
|אברה יעקב פטנה קידום האבקות רחובות
|אמיר רדז'בוב קידום האבקות רחובות
|אביב וולוך מכבי עמ"י ערד
---- אדיר רדז'בוב קידום האבקות רחובות
|אלי סולטנוב עצמה בת ים
---- יהונתן נמסדזה קידום האבקות רחובות
|-
|72 ק"ג
|שון נדורז'ין קידום האבקות רחובות
|ראול זרבלייב עצמה בת ים
|רפי ישראילוב קידום האבקות רחובות
---- דניאל קורקין מכבי עמ"י באר שבע
|רונן קולסניקוב מכבי עמ"י באר שבע
---- פבל גוז הפועל לוד
|-
|77 ק"ג
|דוד ז'יטומרסקי קידום האבקות רחובות
|שון נדורז'ין קידום האבקות רחובות
|רפי ישראילוב קידום האבקות רחובות
---- דניאל קורקין מכבי עמ"י באר שבע
|שלום שלמייב קידום האבקות רחובות
---- אדגר דוידוב קידום האבקות רחובות
|-
|82 ק"ג
|תומר דרוז'ניאק עצמה בת ים
|דניאל סימוניאן עצמה בת ים
|דוד ז'יטומרסקי קידום האבקות רחובות
---- חנוך רחמין עצמה בת ים
|מקס קספירוביץ' עצמה בת ים
---- שי גולדברג קידום האבקות רחובות
|-
|87 ק"ג
|איוון אוברוצ'קוב הפועל עכו
|ניקו ניקולדזה קידום האבקות רחובות
|תומר דרוז'ניאק עצמה בת ים
---- דן צסרסקי מכבי עמ"י באר שבע
|רדיק רחמתולין קידום האבקות רחובות
---- מקס קספירוביץ' עצמה בת ים
|-
|97 ק"ג
|יורי קלשניקוב מכבי עמ"י באר שבע
|איוון אוברוצ'קוב קידום האבקות רחובות
|יצחק נמסדזה קידום האבקות רחובות
---- ניקיטה גוברץ מכבי עמ"י באר שבע
|ארתור אורטייב עצמה בת ים
---- צ'ינגיז סולטנוב מכבי עמ"י בת ים
|-
|130 ק"ג
|מייק חיימוב קידום האבקות רחובות
|ליאור אלטשולר מכבי עמ"י באר שבע
|ניקיטה גוברץ מכבי עמ"י באר שבע
|מקסים שטחין מכבי עמ" באר שבע(4)
---- רון גורביץ' מכבי עמ"י אשקלון(5)
|}

== קישורים חיצוניים ==
* 
* 

קטגוריה:2023 בישראל: ספורט
קטגוריה:2024 בישראל: ספורט
קטגוריה:אליפויות ישראל בהיאבקות יוונית-רומית
קטגוריה:רחובות: אירועים
Eat This Much

Eat This Much הם אפליקציית מובייל ואתר אינטרנט אשר מסייעים למשתמש לייצר תפריטים יומיים או שבועיים מותאמים אישית אשר מבוססים על מטרות ספציפיות.<ref></ref><ref></ref> האפליקציה זמינה למכשירי אנדרואיד ו-iOS.

== סקירה כללית ==
לאפליקציה ממשק ידידותי למשתמש המסייע למשתמשים ביצירת תפריטים אותם ניתן להתאים באופן אישי על מנת להשיג יעדים ספציפיים כגון ירידה במשקל, להעלות את מסת השרירים או על מנת לוודא שאוכלים לפי העדפות תזונתיות מסוימות. ניתן להשתמש באפליקציה גם על מנת לראות במדויק מה היא כמות הפחמימות, השומנים, החלבונים, הויטמינים והמינרלים שאוכלים מדי יום.

בהתבסס על ההעדפות שמוגדרים על ידי המשתמש כאשר יוצרים בתחילה פרופיל בתוכנית, ובפרט בהסתמך על היעד הקלורי היומי שהוגדר על ידי המשתמש, האפליקציה מסוגלת לספק באופן אוטומטי הצעות לתפריטים יומיים או שבועיים אשר מנסים להיות קרובים ככל הניתן לפרמטרים שצוינו.<ref></ref>

האפליקציה מכילה גם מאגר גדול של מתכונים ופרטי מזון, אשר באמצעותה היא מייצרת את ההצעות לתפריטים השונים. ניתן גם להוסיף מתכונים חדשים ופרטי מזון שלא נמצאים במאגר. כל אחד מהמתכונים מכיל הוראות מפורטות ופשוטות.

האפליקציה מסוגלת גם לייצר רשימת מכולת על סמך התפריטים היומיים או השבועיים שנבחרו על ידי המשתמש.<ref></ref>

== קישורים חיצוניים ==
* 

==הערות שוליים==

קטגוריה:אתרי אינטרנט שהושקו ב-2012
קטגוריה:תוכנות בריאות
קטגוריה:אפליקציות מובייל
קטגוריה:תוכנות שהושקו ב-2012
קטגוריה:אפליקציות תכנון ארוחות
לילה בחיפה

"לילה בחיפה" הוא סרט דרמה קומי ישראלי-צרפתי משנת 2020 בבימויו של עמוס גיתאי. הוא נבחר להצגה בחלק התחרות הראשית של פסטיבל הסרטים הבינלאומי ה-77 של ונציה. היה מועמד לפרס אריה הזהב, פרס מרצ'לו מסטרויאני ועוד.

== דמויות ==
* גיל (צחי הלוי)
* לילה (מריה זריק)
* חאולה (חאולה אברהים)
* בהירה (בהירה אלבאסי)
* נעמה (נעמה פרייס)
* חנה (חנה לסלאו)
* כמאל (מכרם חורי)
* רוברטה (קלרה חורי)
* אמיר (אמיר חורי)
* הישאם (הישאם סולימאן)
* טום (טום באום)
* אשר (אשר לקס)
* אנדריי (אנדז'יי סברין)

== עלילה ==

"לילה בחיפה" היא דרמה קומית סאטירית המתרחשת במהלך לילה אחד במועדון "פטוש" בחיפה. לאורך הלילה עוקבים אחר סיפורי אהבה, תשוקה, רוך ואלימות של הדמויות המבלות במקום.

== קישורים חיצוניים ==

==הערות שוליים==

קטגוריה:סרטי דרמה ישראליים
קטגוריה:סרטי דרמה צרפתיים
קטגוריה:סרטי עמוס גיתאי
קטגוריה:סרטים על הסכסוך הישראלי-פלסטיני
קטגוריה:חיפה בקולנוע
קטגוריה:קצרמר סרטים ישראליים
אסף אברהמי

אסף אברהמי (נולד ב-1973) הוא מנכ"ל חברת התוכנה חשבשבת, יו"ר הוועד המנהל של המרכז הישראלי להעצמת האזרח, פרופסור חבר-אורח בטכניון ואיש ציבור המכהן כסגן ראש מועצה אזורית משגב.

== ביוגרפיה ==
אברהמי גדל והתחנך בקריית שמונה.

בשנת 1991 החל את לימודיו לתואר ראשון בהנדסה מכנית במסגרת העתודה האקדמית בטכניון, וב-1995 החל את שירותו הסדיר כמהנדס פיתוח בחיל הים. במהלך לימודיו כיהן כיושב ראש אס"ט - אגודת הסטודנטים בטכניון. הוא בעל תואר דוקטור בהנדסת תעשייה וניהול מטעם הטכניון. את שנת הדוקטורט האחרונה עשה במכון הטכנולוגי של מסצ'וסטס.

עם שחרורו מצה"ל בשנת 2001, הצטרף אברהמי לקבוצת "ידיעות תקשורת" ומונה למנכ"ל חטיבת הדפוס של הקבוצה.

בשנת 2007 מונה למנכ"ל ידיעות טכנולוגיות (YIT), חברת הטכנולוגיה ומערכות המידע של קבוצת ידיעות אחרונות, העוסקת בפיתוח כלל פעילויות הדיגיטל של החברה. כמו כן הוביל וניהל את פיתוח פלטפורמת Evrit, מיזם הספרים האלקטרוני הראשון בעברית. זכה בפרס וגנר לשנת 2013<ref></ref>.

ב-2014 קודם אברהמי לתפקיד סגן נשיא קבוצת ידיעות לטכנולוגיה ומבצעים וכיהן בתפקיד זה כשנה, בסופה עזב את קבוצת ידיעות. הוא עבר לעבוד בחברת Paymaxs, חברת בת של קבוצת OMNINET, שבבעלות משפחת נזריאן קדישא.

ב-2020 מונה למנכ"ל חברת התוכנה חשבשבת – Wizsoft אשר נמכרה כשנה לאחר מכן לחברה הציבורית חילן.

אברהמי הוא פרופסור חבר-אורח בפקולטה למדעי הנתונים וההחלטות בטכניון, אליה הצטרף בשנת 2012 כמדען אורח<ref></ref>.

מאז 2023 הוא אברהמי כיו"ר הוועד המנהל של המרכז הישראלי להעצמת האזרח, לאחר התנדבות של כעשרים שנה בגוף זה ובהן כעשור, כחבר הוועד המנהל.

אברהמי הוא כותב אורח ובעל טור דעה בגלובס וכלכליסט, וכן מתראיין תדיר בענייני פינטק ועסקים קטנים.

נשוי לקרן, מהנדסת ברפאל - מערכות לחימה מתקדמות. הם הורים לארבעה ולילד נוסף בהסדר אומנה. מתגורר בגילון, ובשעות הפנאי הוא מרתוניסט ומתחרה בתחרויות איש הברזל<ref></ref>. לאחר שכיהן כארבע שנים כיו"ר הוועד המקומי של היישוב בו הוא מתגורר, ב, הוא מכהן כחבר ההנהלה של מועצה אזורית משגב<ref></ref>. לאחר הבחירות לרשויות המקומיות ב-2024 מונה לסגן ראש מועצה אזורית משגב (בהתנדבות)<ref></ref>.

== קישורים חיצוניים ==

ממאמריו:
* 
* 
* 
* 
* 

==הערות שוליים==

קטגוריה:מנכ"לים ישראלים
קטגוריה:סגל הטכניון: הנדסת תעשייה וניהול
קטגוריה:מהנדסי תעשייה וניהול ישראלים
קטגוריה:בוגרי הטכניון - מכון טכנולוגי לישראל
קטגוריה:מועצה אזורית משגב
קטגוריה:ישראלים שנולדו ב-1973
קטגוריה:גילון: אישים
ליגת העל הפינית בכדורסל

ליגת העל הפינית בכדורסל (בפינית: Korisliiga) היא ליגת הכדורסל הבכירה של פינלנד.
==מבנה==
הליגה כוללת 12 קבוצות אשר משחקות שני סבבים של 11 משחקים בשיטת בית וחוץ, לאחר מכן מחולקות הקבוצות לבית עליון ותחתון של 6 ו-6 אשר משחקות ביניהן 10 משחקים נוספים ובסיומן מצטרפות הקבוצות במקומות 7-8 לשלב הפלייאוף והקבוצה במקום ה-12 נושרת לליגה השנייה.
בסדרת הפלייאוף מתמודדות הקבוצות בשלב רבע הגמר בסדרת הטוב מ-5 ובסדרת חצי הגמר והגמר בסדרת הטוב מ-7, בנוסף הקבוצות שהפסידו בחצי המר מתמודדות במשחק בודד על המקום השלישי.
==קבוצות הליגה==
*קרהו באסקט
*הלסינקי סיגלס
*נוקיה בסקט
*קטאיה יואנסו
*סלון וילפאס ויקינגס
*אוסיקופוקי
*לאהטי בסקט
*קהוט בסקט
*לאפו קובראוט
*קוטקה באסקט
*ביסונס לואימה
*פירינטו טמפרה
==השתתפות במפעלים האירופים==
האלופה זוכה באפשרות לשחק במוקדמות ליגת האלופות, במידה והיא מוותרת על הזכות סגינתה תופסת את מקומה. הקבוצה שניצחה את המשחק על מקומות 3-4 מקבלת כרטיס למקודמות היורופקאפ.
==אלופות הליגה==
{| class="wikitable"
|+ טבלת אלופות הליגה
|-
! קבוצה !! מספר אליפויות !! שנים
|-
| פנתרים הלסינקי || 14 || 1944, 1945, 1948, 1949, 1950, 1951, 1952, 1953, 1954, 1955, 1956, 1957, 1959, 1980
|-
| אספו הונקה || 13 || 1968, 1969, 1970, 1971, 1972, 1974, 1976, 1979, 2001, 2002, 2003, 2007, 2008
|-
| טורפאן פויאט || 9 || 1960, 1966, 1978, 1981, 1983, 1986, 1996, 1997, 1998
|-
| הלסנקי נמקי || 7 || 1946, 1947, 1984, 1985,1987, 1989, 1992
|-
| קוטקה באסקט || 6 || 1958, 1967, 1988, 1991, 1993, 1994
|-
| הלסנקי קיסא-טוברית || 5 || 961, 1962, 1963, 1964, 1965
|-
| טורקו נמקי || 4 || 1973, 1975, 1977, 1982
|-
| קהוט בסקט || 4 || 1995, 1999, 2004, 2016
|-
| פירינטו טמפרה || 3 || 2010, 2011, 2014
|-
|קרהו באסקט || 3 || 2018, 2019, 2022
|-
| לאפנראנטה נמקי || 2 || 2005, 2006
|-
| נמיקאה לאהטי || 2|| 2000, 2009
|-
| ביסונס לואימה || 2 || 2012, 2013
|-
| קטאיה יואנסו || 2 || 2015, 2017
|-
| קבוצת המכללות אילויפלאסקירוקאלאמליה || 1 || 1939
|-
| אי ראנקיסאויקוט || 1|| 1940
|-
| קאדט-טיקולו || 1 || 1941
|-
| קוריהיט || 1 || 1990
|-
| סלון וילפאס ויקינגס || 1 || 2021
|-
| הלסינקי סיגלס || 1 || 2023
|-
| בי.סי נוקיה || 1 || 2024
|}
==קישורים חיצוניים==
* 

פינלנד
קטגוריה:פינלנד: כדורסל
קטגוריה:תחרויות ספורט בפינלנד
סיאמבן

סיאמבן או ז'מבון (באירית: Siamban; מצרפתית Jambon כלומר "שינקן")<ref></ref> הם מאפים מרובעים במילוי גבינה ונתח שינקן.

== מאפיינים ==

מאפים אלה הם פריט מעדנייה נפוץ באירלנד ובחלקים מבריטניה. המוצר הופיע במהלך שנות ה-90 כחלק מתנועה רחבה יותר לעבר "food to go" (המשמעות של TO-GO היא קשורה לאספקת מזון או משקאות הנצרכים הרחק ממקום המכירה שלהם: "לקחת החוצה"). חברת המאפייה הרב לאומית Délifrance טוענת כי התאימה והשיקה את הסיאמבן או ז'מבון כמוצר חדש בשוק האירי ב-1997.<ref></ref>

עשרים מיליון ז'מבונים נרכשו על ידי צרכנים איריים בשנת 2020.<ref></ref> בעקבות הטרנד של לחמניות נקניקיות נטולות בשר, ז'מבונים טבעוניים זמינים גם כן מאז 2020. מאפים אלה מיוצרים באופן דומה, תוך שימוש בתחליפי בשר ובתחליפי גבינה לגבינת המילוי.<ref></ref>

סיאמבן או ז'מבון כאלה ידועים בצרפת בתור (סלסלות בצק עלים עם שינקן וגבינה).<ref></ref> <ref></ref>

== בתרבות נפוצה ==
בסדרה הקומית של הרדיו והטלוויזיה האירית (RTÉ) בשם Hardy Bucks , לאחת הדמויות הראשיות, באז מקדונל, יש אובססיה לז'מבונים.<ref></ref> <ref></ref>

== לקריאה נוספת ==
* לחמניית נקניקייה
* בצק עלים
* קרואסון
== קישורים חיצוניים ==
* [https://www.ilovecooking.ie/recipe-items/dubliner-cheese-ham-jambons/ מתכון ז'אמבון (סיאמבן) - ilovecooking.ie]
* [https://ndc.ie/recipes/irelands-beloved-jambon/ מתכון ז'אמבון (סיאמבן) - מועצת החלב הלאומית]

== הערות שוליים ==

קטגוריה:מאכלי גבינה
קטגוריה:מאפים
קטגוריה:המטבח האירי
קטגוריה:אוכל רחוב
קטגוריה:מזון מהיר